TCMC เด้ง7% ตั้งเป้าผลงานปีนี้โต 10% จ่อรวบ3โรงงานเข้าด้วยกัน หวังเพิ่มประสิทธิภาพการผลิต
TCMC เด้ง7% ตั้งเป้าผลงานปีนี้โต 10% จ่อรวบ3โรงงานเข้าด้วยกัน หวังเพิ่มประสิทธิภาพการผลิต โดย ณ เวลา 15.19 น. อยู่ที่ระดับ 1.59 บาท เพิ่มขึ้น 0.10 บาท หรือ 6.71% สูงสุดที่ระดับ 1.68 บาท ต่ำสุดที่ระดับ 1.50 บาท มูลค่าการซื้อขาย 22.90 ล้านบาท
25 ม.ค. 2562

ผู้สื่อข่าวรายยงานว่า ราคาหุ้น บริษัท ทีซีเอ็ม คอร์ปอเรชั่น จำกัด (มหาชน) หรือ TCMC ณ เวลา 15.19 น. อยู่ที่ระดับ 1.59 บาท เพิ่มขึ้น 0.10 บาท หรือ 6.71% สูงสุดที่ระดับ 1.68 บาท ต่ำสุดที่ระดับ 1.50 บาท มูลค่าการซื้อขาย 22.90 ล้านบาท

นายพิมล ศรีวิกรม์ ประธานกรรมการและประธานกรรมการบริหาร TCMC เปิดเผยว่า กลยุทธ์การดำเนินธุรกิจในปี 62 วางเป้าหมายการเติบโตที่ 7-10% โดยมีปัจจัยบวกจากการเติบโตของภาคธุรกิจที่ได้รับผลดีจากการคาดการณ์การเติบโตของเศรษฐกิจในภาพรวม แนวโน้มจะมีการเลือกตั้งทั่วประเทศ อีกทั้งการลงทุนโครงการขนาดใหญ่ของรัฐและเอกชน และการขยายของภาคอสังหาริมทรัพย์ รวมถึงการเติบโตของการท่องเที่ยวที่มีแนวโน้มที่ดีอย่างต่อเนื่อง
ขณะที่บริษัทบริษัทมีแผนปรับโครงสร้างระบบการผลิต โดยโยกย้าย 3 โรงงานผลิตมารวมอยู่ในโรงงานเดียวกันทั้งหมด เพื่อให้เกิดประสิทธิภาพสูงสุดในกระบวนการผลิตและการบริหารทรัพยากรในด้านต่างๆ มีการพัฒนาปรับปรุงเครื่องจักรเพื่อลดต้นทุน และซื้อเครื่องจักรใหม่เพื่อเพิ่มกำลังการผลิตให้มีประสิทธิภาพและเพื่อรองรับการขยายเข้าสู่ตลาดใหม่